Účastník ZPC	
Meno, priezvisko, titul:	Ivana Gregorová, PhDr.	
Úsek:	Štátny vzdelávací program 	
	
Zahraničná pracovná cesta	
Miesto konania – štát, mesto:	Ústi nad Labem, Česká republika	
Organizátor:	Katedra bohemistiky Pedagogické fakulty Univerzity Jana Evangelisty Purkyně	
Termín:	6. – 7. septembra 2011	
Účel:	účasť na konferencii	
Rokovací jazyk:	český, slovenský, poľský, anglický	
	
Rámcový program	
6. 9. – 7. 9. 2011  

1. Slávnostné otvorenie medzinárodnej konferencie, privítanie prítomných a uvedenie do problematiky doc. Škoda 
2. Plenárne zasadnutie a prezentácia hlavných príspevkov zameraných a interdisciplinárne prepojenie jazyka a literatúry a implementáciu regionálnych prvkov
3. Práca v jednotlivých sekciách: 
- jazyková sekcia
- literárna sekcia
- didaktická sekcia 
4. Prezentácia záverov práce sekcií, ukončenie konferencie
	
Stručný priebeh	
6.9. 2011 – 7. 9. 2011
Počas dopoludňajšieho programu prvého dňa konferencie prezentovali odborníci z oblasti jazykovedy, literárnej vedy a didaktiky materinského jazyka a literatúry svoje príspevky zamerané na problematiku jazyka, literatúry, regiónu a interdisciplinárnych prienikov. Hlavnou témou boli otázky zobrazenia priestoru v literárnom diele a ich interpretácia. K najvýznamnejším príspevkom, ktoré zazneli v tejto časti programu patrili príspevky zamerané na problematiku kultúrnej identity v literatúre.
Po ukončení prezentácie hlavných príspevkov nasledovala práca v jednotlivých sekciách (jazyková, literárna a didaktická sekcia), ktorá pokračovala aj ďalší deň konferencie. Práca v jazykovej sekcii bola zameraná na problematiku stvárnenia literárneho priestoru v spojitosti s využitými jazykovými prvkami. Medzi ďalšie prezentované a diskutované témy patrili otázky zamerané na:
- možnosti implementácie regionálnych prvkov na národnej úrovni a v kontexte podpory aktívneho plurilingvizmu v intenciách novej koncepcie vyučovania materinského jazyka, 
- možnosti implementácie tvorby regionálnych autorov do štátnych a školských vzdelávacích programov,
- možnosti nových koncepcií vyučovania literárnej výchovy na SŠ, 
- reforma vzdelávacieho systému v SR a ČR.	
Odporúčania a závery	
Odporúčania z konferencie v oblasti materinského jazyka a literatúry:
1. podpora interkultúrnej dimenzie vo vyučovaní jazykov,
- zdôrazňovať úlohu uvedomovania si plurality jazykov pri vytváraní demokratického občianskeho postoja, 
2. zvyšovanie sociálnej súdržnosti,
3. podpora implementácie regionálnych autorov v školských vzdelávacích programoch.	
Očakávaný prínos	
Za hlavný prínos konferencie môžeme považovať okrem samotnej výmeny skúseností na poli implementácie nových koncepcií vyučovania materinského jazyka aj ďalšiu dimenziu pohľadu na literárne dielo v spojitosti s problematikou zobrazenia priestoru a s tým súvisiace nové možnosti školskej interpretácie. 
Okrem uvedenej problematiky považujeme za dôležitý prínos aj závery z diskusie zameranej na problematiku interkultúrnej dimenzie, z ktorej vyplynula jej jednoznačná podpora v rámci vyučovania materinských jazykov, rovnako ako aj jej podpora v priereze celého kurikula. 	
Prehľad prinesenej dokumentácie a miesto jej uloženia	
- Fibiger, M., Hádková, M.: Didaktika. Nové úkoly didaktiky mateřského jazyka a literatury (se zaměřením na gymnázia) 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Ivana Gregorová	
Dátum: 10. 09. 2011	
Správu schválil: Ing. Katarína Kalašová